ਅੱਕਾ ਦੇਵੀ
ਅੱਕਾ ਦੇਵੀ (ಆಕ್ಕದೀವಿ ਕੰਨੜ ਵਿੱਚ), 1010-1064 ਸੀਈ ਕਰਨਾਟਕ ਦੇ ਚਾਲੁਕੀਆ ਰਾਜਵੰਸ਼ ਦੀ ਰਾਜਕੁਮਾਰੀ ਸੀ ਅਤੇ ਮੌਜੂਦਾ ਖੇਤਰ ਕਿਸ਼ੂਕਾਡੂ, ਜੋ ਬਿਦਾਰ, ਬਗਲਕੋਟ ਅਤੇ ਬੀਜਾਪੁਰ ਦਾ ਜ਼ਿਲ੍ਹਾ ਹੈ, ਦੀ ਗਵਰਨਰ ਸੀ। ਉਹ ਪੱਛਮੀ ਚਾਲੂਕੀਆਂ ਦੇ ਰਾਜਾ ਜਯਾਸਿਮਹਾ ਦੀ ਭੈਣ ਸੀ ਅਤੇ ਸੋਮੇਸ਼ਵਰਾ ਦੀ ਮਾਸੀ ਸੀ। ਅੱਕਾਦੇਵੀ ਇੱਕ ਸਮਰੱਥ ਪ੍ਰਸ਼ਾਸਕ ਅਤੇ ਸਮਰੱਥ ਜਨਰਲ ਹੋਣ ਦੇ ਲਈ ਜਾਣੀ ਜਾਂਦੀ ਹੈ। ਉਸ ਨੂੰ ਗੁਣਾਦਾਬੇਦੰਗੀ ਵੀ ਕਿਹਾ ਜਾਂਦਾ ਸੀ, ਜਿਸਦਾ ਭਾਵ "ਗੁਣਾਂ ਦੀ ਸੁੰਦਰਤਾ" ਹੈ। ਚਾਲੂਕੀਆ ਦਾ ਸ਼ਾਸਨ ਦੱਖਣੀ ਭਾਰਤ ਦੇ ਇਤਿਹਾਸ ਵਿੱਚ ਮਹੱਤਵਪੂਰਨ ਮੀਲਪੱਥਰ ਹੈ ਅਤੇ ਕਰਨਾਟਕ ਦੇ ਇਤਿਹਾਸ ਵਿੱਚ ਸੁਨਹਿਰੀ ਸਮਾਂ ਹੈ। 600 ਸਾਲਾਂ ਤੋਂ ਵੱਧ ਸਮੇਂ ਤੱਕ ਭਾਰਤ ਵਿੱਚ ਚਾਲੂਕੀਆ ਦੇ ਰਾਜ ਨੇ ਦੱਖਣ ਪਠਾਰ ਉੱਤੇ ਸ਼ਾਸਨ ਹੋਇਆ। ਅੱਕਾਦੇਵੀ ਪੱਛਮੀ ਚਾਲੂਕੀਆ ਸਾਮਰਾਜ ਦਾ ਹਿੱਸਾ ਸੀ, ਜੋ ਚੋਲ ਰਾਜਵੰਸ ਨਾਲ ਲਗਾਤਾਰ ਲੜਾਈ ਵਿੱਚ ਰਹਿੰਦੀ ਸੀ, ਆਪਣੇ ਦੂਰ ਦੇ ਰਿਸ਼ਤੇਦਾਰਾਂ ਨਾਲ, ਵੇਂਗਲੀ ਦੇ ਪੂਰਬੀ ਚਾਲੂਇਜ਼ ਸਨ। 